Document ID: /roh_data/filtered/fineweb-2-filterrobots_roh.jsonl.gz/32123

Las autoritads svizras online
Suenter il divorzi stuais Vus e Voss anteriur conjugal da princip procurar sezs per Voss mantegniment.
Tut tenor quant ditg che la lètg ha durà e co che Vus avais partì la lavur, tut tenor la vegliadetgna, la sanadad, la scolaziun professiunala, las perspectivas da gudogn e la capacitad finanziala dals conjugals po in conjugal – almain durant in tschert temp – avair il dretg da vegnir sustegnì finanzialmain tras l'auter conjugal.
La dretgira decida quant auta che la renta da mantegniment duai esser. Decisivas èn las relaziuns finanzialas:
Ils conjugals u la dretgira elavuran ina cunvegna che sto vegnir examinada ed approvada dal derschader.
Er suenter il divorzi èn ils geniturs obligads da procurar per il mantegniment da lur uffants. Quai almain fin a lur maiorennitad resp. fin ch'els han terminà lur emprima scolaziun ch'als permetta alura d'entrar en la vita professiunala.
Il mantegniment duai correspunder als basegns da l'uffant, uschia ch'i na dastga qua er betg vegnir intervegnì en il minimum d'existenza da la persuna che ha l'obligaziun da mantegniment. La dretgira fixescha quant aut ch'il pajament da mantegniment duai esser.
As infurmai tar in'autoritad giudiziala, tar ina advocata u in advocat davart la calculaziun dal mantegniment.
Sch'il conjugal che sto pajar ils aliments n'ademplescha betg sia obligaziun, ha l'auter conjugal differentas pussaivladads:
Per chastiar il conjugal che sto pajar il mantegniment, ma che n'ademplescha betg sia obligaziun da pajament, malgrà ch'el fiss en cas da far quai, pudais Vus instradar ina procedura penala.
Tut tenor il chantun èn las dretgiras organisadas differentamain. En cas da malsegirezzas As infurmai tar in'autoritad giudiziala chantunala u tar in advocat per vegnir a savair tge dretgira che Vus stuais contactar.
Decisiv è il domicil dal conjugal che sto pajar il mantegniment.